CELEX: C2006/326/14
Language: et
Date: 2006-12-30 00:00:00
Title: Kohtuasi C-4/05: Euroopa Kohtu (esimene koda) 26. oktoobri 2006.  aasta otsus (Verwaltungsgericht Aacheni eelotsusetaotlus — Saksamaa) — Hasan Güzeli versus Oberbürgermeister der Stadt Aachen (Eelotsusetaotlus — EMÜ-Türgi assotsiatsioon — Töötajate vaba liikumine — Assotsiatsiooninõukogu otsuse nr 1/80 artikli 10 lõige 1 — Türgi päritolu töötaja elamisloa pikendamisest keeldumine)

30.12.2006   
            
            
               ET
            
            
               Euroopa Liidu Teataja
            
            
               C 326/7
            
         Euroopa Kohtu (esimene koda) 26. oktoobri 2006. aasta otsus (Verwaltungsgericht Aacheni eelotsusetaotlus — Saksamaa) — Hasan Güzeli versus Oberbürgermeister der Stadt Aachen
   (Kohtuasi C-4/05) (1)
   
   (Eelotsusetaotlus - EMÜ-Türgi assotsiatsioon - Töötajate vaba liikumine - Assotsiatsiooninõukogu otsuse nr 1/80 artikli 10 lõige 1 - Türgi päritolu töötaja elamisloa pikendamisest keeldumine)
   (2006/C 326/14)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Aachen
   Põhikohtuasja pooled
   
      Hageja: Hasan Güzeli
   
      Kostja: Oberbürgermeister der Stadt Aachen
   Kohtuasja ese
   Eelotsusetaotlus — Verwaltungsgericht Aachen — EMÜ–Türgi assotsiatsiooninõukogu otsuse nr 1/80 artikli 10 lõike 1 tõlgendamine — Tööturul seaduslikult töötavate Türgi päritolu töötajate mittediskrimineerimine töötingimuste küsimuses — Keeldumine pikendada elamisluba, millega lõpetatakse tähtajatut tööluba omava Türgi päritolu hooajatöötaja töösuhe
   Resolutiivosa
   EMÜ-Türgi assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 6 lõike 1 esimest taanet tuleb tõlgendada nii, et Türgi päritolu töötaja saab selle sättega antud õigustele toetuda vaid juhul, kui töötamine teise tööandja juures on kooskõlas vastuvõtvas liikmesriigis riigi territooriumile sisenemist ja seal töötamist reguleerivate õigus- ja haldusnormidega. Siseriiklik kohus peab tegema vajalikud järeldused, et jõuda selgusele, kas sellise juhtumiga on tegemist, kui Türgi päritolu töötaja on vahetanud tööandjat enne sama otsuse artikli 6 lõike 1 teises taandes ettenähtud kolmeaastase ajavahemiku möödumist.
   Otsuse nr 1/80 artikli 6 lõike 2 teist lauset tuleb tõlgendada nii, et selle sätte eesmärk on tagada, et mittevabatahtlikust töötusest ja pikaajalisest haigusest põhjustatud katkestused seaduslikult töötamise perioodil ei kahjusta õigusi, mida Türgi päritolu töötaja on omandanud eelnevate tööperioodide tulemusena, mille kestus on kindlaks määratud artikli lõike 1 kolmes taandes.
   
      (1)  ELT C 57, 5.4.2005.